সায়েন্স সিটি থেকে মাত্র ৬ মিনিটেই পার্ক সার্কাস। সৌজন্য পরমা ফ্লাইওভার। কাজ শেষ। আগামী মাসের ৯ তারিখই খুলে যাবে কলকাতার দীর্ঘতম ফ্লাইওভার। শহরের দ্বিতল ফ্লাইওভারও। পরমা ফ্লাইওভার। রাজ্যের মধ্যে দীর্ঘতম ফ্লাইওভার এটি। দৈর্ঘ্য সাত কিলোমিটার। উচ্চতমও। উচ্চতা ১৮.৪ মিটার। রাজ্যের প্রথম দ্বিতল ফ্লাইওভারও এটি। পিসি চন্দ্র গার্ডেন থেকে ফ্লাইওভার পার্ক সার্কাস সেভেন পয়েন্ট কিম্বা চিংড়িঘাটা থেকে পার্ক সার্কাস সেভেন পয়েন্ট। পৌছোনো যাবে মাত্র ছ মিনিটেই। বাইপাস থেকে সেন্ট্রাল বিজনেস ডিস্ট্রিক্ট বা ধর্মতলা বিবাদী বাগ চত্বর পৌছতে যেখানে এক ঘণ্টারও বেশি সময় লেগে যেত। পরমা ফ্লাইওবারের দৌলতে সিবিডি এখন আপনার ঘরের অনেক কাছে এসে গেল। এজেসি বোস রোড পর্যন্ত এই ফ্লাইওভার দীর্ঘ হওয়ার কথা থাকলেও প্রথম পর্যায়ে পার্ক সার্কাস সেভেন পয়েন্ট পর্যন্তই উদ্বোধন হচ্ছে ফ্লাইওভারটি। এই ফ্লাইওভার তৈরিতে করতে খরচ হয়েছে মোট ৪৪৩ কোটি টাকা।